รายงานการประชุมสภาองค์การบริหารส่วนตำบลบ้านช้าง

สมัยสามัญที่ 2/2563 ครั้งที่ 1

เรื่อง ขออนุมัติโอนเงินงบประมาณรายจ่ายประจำปีงบประมาณ 2563

วันศุกร์ที่ 24 เมษายน 2563

ณ ห้องประชุมสภาองค์การบริหารส่วนตำบลบ้านช้าง

......................................................

**ผู้เข้าร่วมประชุม**

|  |  |  |  |
| --- | --- | --- | --- |
| ลำดับที่ | ชื่อ-สกุล | ลายมือชื่อ | หมายเหตุ |
| 1 | นายสานิต ธัญญผล | สานิต ธัญญผล | ประธานสภาฯ |
| 2 | นายสมจิตร รอดละมูล | สมจิตร รอดละมูล | รองประธานสภาฯ |
| 3 | นางทัศนีย์ แดงประเสริฐ | ทัศนีย์ แดงประเสริฐ | เลขานุการฯ |
| 4 | นายปราศัย บุตรา | ปราศัย บุตรา | ส.อบต.หมู่ 1 |
| 5 | นางบุญสม แช่มช้อย | บุญสม แช่มช้อย | ส.อบต.หมู่ 2 |
| 6 | นายสมคิด นกสกุล | สมคิด นกสกุล | ส.อบต.หมู่ 3 |
| 7 | นายณัฐปกรณ์ภูมิ ร่มโพธิ์ชี | ณัฐปกรณ์ภูมิ ร่มโพธิ์ชี | ส.อบต.หมู่ 3 |
| 8 | นายราชัน ฤทธิเดช | ราชัน ฤทธิเดช | ส.อบต.หมู่ 4 |
| 9 | นายสมนึก ภู่เหมา | สมนึก ภู่เหมา | ส.อบต.หมู่ 5 |
| 10 | นางจำรูญ บุญประสิทธิ์ | จำรูญ บุญประสิทธิ์ | ส.อบต.หมู่ 5 |

**ผู้เข้าร่วมประชุม**

1. นายรังสิต กลิ่นสุข นายก อบต.บ้านช้าง

2. นายประสิทธิ์ ปิ่นแก้ว รองนายก อบต.บ้านช้าง

3. นายคุณ นกสกุล รองนายก อบต.บ้านช้าง

4. นายอำนวย ฤทธิเดช เลขานายกฯ

5. นางวาริน จันทวาท รองปลัดฯ

6. นายธนกฤต ร่มพฤกษา ผอ.กองช่าง

7.นางสาวอุไรวรรณ ศรีอินกิจ ผอ.กองการศึกษา

8.นางณิชกานต์ ขำดี รก.ผอ.กองคลัง

9.นางสาวชลธิชา สุขนิรันดร์ รก.หัวหน้าสำนักปลัด

รายงานการประชุมสภาองค์การบริหารส่วนตำบลบ้านช้าง

สมัยสามัญที่ 2/2563 ครั้งที่ 1

เรื่อง ขออนุมัติโอนเงินงบประมาณรายจ่ายประจำปีงบประมาณ 2563

ลงวันที่ 24 เมษายน 2563

ณ ห้องประชุมสภาองค์การบริหารส่วนตำบลบ้านช้าง

 \*\*\*\*\*\*\*\*\*\*\*\*\*\*\*\*\*

**ระเบียบวาระที่ 1**  ประธานแจ้งที่ประชุมทราบ

1.การสูบน้ำเข้าพื้นที่เกษตรกรรม จะเริ่มสูบในวันที่ 1 พฤษภาคม 2563

2.การเข้าเวรด่านตรวจเคอร์ฟิว ของอำเภอสองพี่น้องและฝ่ายปกครองในพื้นที่ตำบล

บ้านช้าง ในวันเสาร์ที่ 25 เมษายน 2563 ตั้งแต่เวลา 18.00 น. แจ้งท่านรองนายก ทั้ง2ท่านแต่งเครื่องแบบราชการเข้าร่วมด่านตรวจดังกล่าว และแจ้ง อปพร. จำนวน 4-5 นายเข้าร่วมตั้งด่าน

**ระเบียบวาระที่ 2** เรื่องรับรองรายงานการประชุมครั้งที่ผ่านมา สมัยวิสามัญที่ 1/2563 เรื่อง ขอความ

เห็นชอบรับบริจาคครุภัณฑ์(รถตู้) ลงวันที่ 22 มกราคม 2563

**มติที่ประชุม** มีมติเป็นเอกฉันท์เห็นชอบ

**ระเบียบวาระที่ 3** เรื่องกระทู้ถาม

ที่ประชุม -ไม่มี

**ระเบียบวาระที่ 4** ญัตติที่คณะกรรมการสภาท้องถิ่นตั้งขึ้นพิจารณาเสร็จแล้ว

 -ไม่มี

**ระเบียบวาระที่ 5** ญัตติที่เสนอใหม่

**เรื่องที่ 1 ขออนุมัติโอนเงินงบประมาณรายจ่ายประจำปี งบประมาณ 2563**

**ประธานฯ** **การขออนุมัติโอนเงินงบประมาณรายจ่ายประจำปี งบประมาณ 2563**

เชิญ รองปลัดฯ ชี้แจง ระเบียบกฎหมายและรายละเอียดการโอนงบประมาณ

**รองปลัดฯ** ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 [แก้ไขเพิ่มเติมถึง (ฉบับที่ 3) พ.ศ. 2543] ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้างที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

 ด้วยองค์การบริหารส่วนตำบลบ้านช้าง ได้ดำเนินการประกาศประกวดราคางานก่อสร้างถนนคอนกรีตเสริมเหล็ก(e-bidding) จำนวน 1 สาย คือ

1.โครงการก่อสร้าง ถนน ค.ส.ล. เส้นลำสนุ่น หมู่ที่ 5 ตำบลบ้านช้าง งบประมาณ 1,056,000 บาท

ผู้ชนะการประกวดราคา คือ หจก.รัตนชัยพร ราคา 698,000 บาทส่งผลให้มียอดงบประมาณเหลือจ่ายจากโครงการดังกล่าว จำนวนทั้งสิ้น 358,000 บาท

ซึ่งสามารถโอนไปใช้จ่ายในรายการอื่นที่มีความจำเป็นได้ ซึ่งเหตุผลและความจำเป็นในการโอนงบประมาณครั้งนี้ เรียนเชิญท่านนายกฯชี้แจง

 -2-

**นายกฯ** ด้วย ผู้บริหารองค์การบริหารส่วนตำบลบ้านช้าง มีความจำเป็นต้องขออนุมัติจาก สภาองค์การบริหารส่วนตำบลบ้านช้าง ในการโอนงบประมาณไปรายจ่ายในหมวด ค่าที่ดินและสิ่งก่อสร้าง ปีงบประมาณ 2563

 **หลักการ**

ตามที่องค์การบริหารส่วนตำบลบ้านช้างได้ประกาศใช้ข้อบัญญัติงบประมาณ รายจ่ายประจำปีงบประมาณ พ.ศ. 2563 ไปแล้วนั้น เนื่องจากงบประมาณที่ตั้ง ไว้ไม่เพียงพอในการเบิกจ่าย จึงขอเสนอต่อสภาฯ เพื่อพิจารณาอนุมัติการโอนงบประมาณรายจ่ายประจำปีงบประมาณ 2563 ในหมวดครุภัณฑ์ ที่ดินและสิ่งก่อสร้าง ดังนี้ โอนเพิ่ม จำนวน 1 รายการ

รายละเอียด การโอนงบประมาณ

**กองช่าง**

**โอนลด**

**หมวดค่าที่ดินและสิ่งก่อสร้าง**

 ประเภทค่าก่อสร้างสิ่งสาธารณูปโภค

โครงการก่อสร้าง ถนนคอนกรีตเสริมเหล็ก เส้นลำสนุ่น หมู่ที่ 5 ตำบลบ้านช้าง อำเภอสองพี่น้อง งบประมาณ 1,056,000 บาท ปัจจุบันคงเหลือ 358,000 บาท

**โอนเพิ่ม**

**หมวดงบกลาง**

ประเภทสำรองจ่าย งบประมาณ 230,726 บาท ปัจจุบันคงเหลือ 50,691 บาท โอนเพิ่มครั้งนี้จำนวน 358,000 บาท งบประมาณหลังโอน 408,691 บาท

**เหตุผล**

ด้วยรายจ่ายหมวดงบกลาง ประเภทเงินสำรองจ่าย ปัจจุบันคงเหลือ

50,691 บาท ซึ่งมีไม่เพียงพอในการดำเนินการช่วยเหลือประชาชนในกรณีที่มีสาธารณภัย ฉุกเฉินต่างๆ จึงมีความจำเป็นต้องโอนเพิ่มงบประมาณในหมวดงบกลาง เพื่อเตรียมความ

พร้อมในการช่วยเหลือประชาชน หากเกิดสาธารณภัยในทุกรูปแบบ รวมถึงโรคอุบัติใหม่อย่าง โรคโควิด -19 ซึ่งถือเป็นสาธารณภัยที่มีความจำเป็นจะต้องให้ความช่วยเหลือ

ประชาชน ซึ่งมีเงินเหลือจ่ายจากโครงการก่อสร้าง ถนน ค.ส.ล.เส้นลำสนุ่น หมู่ที่ 5 จึงสามารถนำเงินงบประมาณดังกล่าวมาใช้ให้เกิดประโยชน์กับประชาชนในพื้นที่ได้ ประกอบกับได้มีหนังสือกรมส่งเสริมการปกครองท้องถิ่น ที่ มท 0808.2/1179 ลงวันที่ 15 เมษายน 2563 เรื่องกำหนดรายการในงบกลาง ประเภทสำรองจ่าย โดยกำหนดรายละเอียดประเภทรายจ่ายงบกลาง โดยให้องค์กรปกครองส่วนท้องถิ่นสามารถใช้จ่ายเงินสำรองจ่ายเพื่อกรณีฉุกเฉินที่มีสาธารณภัยเกิดขึ้นหรือบรรเทาปัญหาความเดือดร้อนของประชาชนเป็นส่วนรวม

 -3-

หรือกรณีการป้องกันและยับยั้งก่อนการเกิดสาธารณภัยหรือคาดว่าจะเกิดสาธารณภัยได้ ทั้งนี้ตั้งแต่ปีงบประมาณ พ.ศ. 2563 เป็นต้นไป

ประธานฯ ตามที่ท่านนายกฯ ได้ชี้แจงเหตุผลความจำเป็นในการโอนงบประมาณ มานั้นไม่ทราบที่ประชุมมีข้อซักถาม หรือไม่ หากไม่มีผมขอมติที่ประชุม

ที่ประชุม มีมติที่ประชุม มีมติเห็นชอบ จำนวน 10 คะแนนเสียง

ไม่เห็นชอบ - คะแนนเสียง

 งดออกเสียง - คะแนนเสียง

ประธานฯ สรุปที่ประชุมมีมติเห็นชอบ อนุมัติให้โอนงบประมาณรายจ่ายระจำปีงบประมาณ หมวดค่าที่ดินและสิ่งก่อสร้าง โครงการก่อสร้าง ถนนคอนกรีตเสริมเหล็ก เส้นลำสนุ่น

หมู่ที่ 5 ตำบลบ้านช้าง อำเภอสองพี่น้อง จำนวน 358,000 บาท

**ระเบียบวาระที่** 6 เรื่องอื่น ๆ

 -เจรจาเรื่องทั่วไป

ปิดประชุมเวลา 12.00 น.

 (ลงชื่อ) ผู้บันทึกรายงานการประชุม

 (นางทัศนีย์ แดงประเสริฐ)

 เลขานุการสภาฯ

 คณะกรรมการตรวจรายงานการประชุมสภาองค์การบริหารส่วนตำบลบ้านช้าง ได้ตรวจรายงานการประชุมสภาสมัยสามัญ สมัยที่ 2 ครั้งที่ 1/2563 วันจันทร์ที่ 24 เมษายน 2563 เป็นที่เรียบร้อยถูกต้องครบถ้วนแล้ว

(ลงชื่อ) สมคิด นกสกุล ผู้ตรวจรายงานการประชุม

 (นายสมคิด นกสกุล)

ประธานกรรมการฯ

 (ลงชื่อ) ปราศรัย บุตรา ผู้ตรวจรายงานการประชุม

 (นายปราศรัย บุตรา)

 กรรมการฯ

 ลงชื่อ จำรญ บุญประสิทธิ์ ตรวจรายงานการประชุม

 (นางจำรูญ บุญประสิทธิ์)

 กรรมการฯ

 ลงชื่อ สานิต ธัญญผล รับทราบ

 (นายสานิต ธัญญผล)

 ประธานสภาฯ